प्रदेश का पहला 20 केवी का एफएम रिले केंद्र स्थापित, 200 किमी तक रेंज
{बाड़मेर सहित जालोर, जैसलमेर तक सुनाई देगा एमएफ
लाखारामजाखड़ | बाड़मेर
बाड़मेरमें प्रदेश का सबसे बड़ा एफएम टॉवर चौहटन हिल पर तैयार हो चुका है। 300 मीटर ऊंची चौहटन की पहाड़ी पर लगे 20 किलोवाट ट्रांसमीटर से 200 किमी. का एरिया कवर होगा।
भारतीय एफएम रेडियो की धुन पाकिस्तान के लाहौर तक सुनाई देगी। खास बात यह है कि चौहटन पहाड़ी पर लगे इस एफएम से स्थानीय उत्पादन नहीं होगा, बल्कि प्रसारण केन्द्रों के लिए रिले केन्द्र होगा। यह प्रदेश का पहला उच्च शक्ति प्रेषित एफएम है।
केंद्रीय दूरसंचार मंत्रालय की ओर से स्थापित इस एफएम ट्रांसमीटर का काम पिछले 4-5 साल से चल रहा था। अब एफएम रेडियो टॉवर का काम युद्ध स्तर पर जारी है, अगले एक-दो माह में ही इसका उद्घाटन हो सकता है।
अप्रैल या मई में होगा उद्घाटन | चौहटनहिल एफएम के लिए दिल्ली से लगातार टीमें बाड़मेर रही है। अधिकारियों की माने तो आने वाले अप्रैल-मई में इसका उद्घाटन होगा। टॉवर का काम पूरा हो चुका है। स्टाफ की नियुक्ति अन्य प्रशासनिक काम तेज गति से चल रहे हैं।
बॉर्डर पर रुकेगा पाक दुष्प्रचार, जवान सुनेंगे एफएम की धुन | चौहटनहिल एफएम रेडियो की शुरूआत का मुख्य उद्देश्य सीमावर्ती इलाकों में होने वाले पाकिस्तानी दुष्प्रचार को रोकना है। इससे बीएसएफ के जवान भी एफएम रेडियो की धुन सुन सकेंगे। वहीं बॉर्डर इलाके के लोग मोबाइल फोन, कार या अन्य गाड़ी में भी हाई क्वालिटी का एफएम सुन पाएंगे।
लोकल प्रसारण नहीं, रिले केंद्र होगा | चौहटनहिल एफएम केंद्र से प्रसारण केंद्रों से प्रसारित कार्यक्रमों का रिले होगा। एफएम रेडियो का संचालन बाड़मेर आकाशवाणी के द्वारा ही होगा। यहां अलग से स्टाफ अन्य नियुक्तियां होगी। भारतीय फिल्मी गीतों के अलावा कृषि, महिलाओं, बच्चों और अन्य परंपरागत कार्यक्रमों का प्रसारण होगा। हालांकि कार्यक्रमों का प्रसारण केंद्रीय आकाशवाणी प्रबंधन ही तय करेगा।
बाड़मेर. चौहटन पहाड़ी पर स्थित एफएम टॉवर।
चौहटन एफएम रेडियो की धुन पाकिस्तान के मीरपुर तक सुनाई देगी। उच्च शक्ति प्रेषित इस एफएम टॉवर की क्षमता 200 किमी. परिधि तक रहेगी। ऐसे में पूरा बाड़मेर जिला कवर होगा। वहीं जोधपुर, जालोर और जैसलमेर के लोगों को भी एफएम रेडियो की धुन सुनाई देगी।
चौहटन हिल एफएम रेडियो का शुभारंभ अप्रैल-मई में होगा। यह प्रदेश का सबसे ज्यादा 20 किलोवाट ट्रांसमीटर क्षमता का एफएम रेडियो टॉवर है। वहीं देश का यह तीसरा उच्च शक्ति प्रेषित एफएम है। चौहटन की 300 मीटर ऊंची पहाड़ी पर इसे स्थापित किया गया है। स्थापना का काम लगभग पूर्ण हो चुका है और अब दिल्ली से आई टीम इसे अन्य टेक्निकल काम को पूर्ण करने में जुटी हुई है।
awa_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva